Beplan Jou Troue 12 Van 12 - Mooi Troues
Beplan Jou Troue 12 Van 12
Ons het verlede maand die elfde van ons twaalf maande trou beplanning aftiklys gedeel. Hierdie is ons laaste van ons twaalf maande artikels. Met ander woorde 'n maand voor jou troudag. Dit is die nodige informasie wat oor twaalf maande opgebreek sal word in kleiner stukkies, sodat dit nie so oorweldigend is om jou troue te beplan nie. Lees mooi deur elke een van die hoofpunte, om seker te maak wat jy moet doen. Om 'n troue te beplan is baie stresvol, veral as jy dit self beplan, maar Mooi Troues help jou om dit maklik en pynloos te doen. Klik hier om meer advies artikels te lees.
Datum van jou troue. Dit moet definitief al gefinaliseer wees. Sonder 'n datum kan jy niks boek nie.
Besluit op Troukoek en plaas die bestelling
Besluit het op al jul diensverskaffers
Die Bruidegom se pak gekies het
Die Bruid se bykomstighede uitgekies het
Trouringe moet al gefinaliseer wees en beter nog al gekoop gewees het
Gaste geskenke moes al klaar beplan wees
Trouregister: Dit moet al teen die tyd na die gaste gestuur wees sodat hul jul geskenk vroegtydig kan koop of tenminste kan begin spaar vir dit of onder mekaar reël om gedeeltes van 'n item te betaal.
Stuur uitnodigings uit, indien jy dit nog nie gedoen het nie
Maak finale besluit oor dekor items en boek dit so spoedig moontlik.
Finaliseer bruidsmeisie rokke
Finaliseer bruid se skoene
Begin met jou selfdoen Projekte
Weer deur nota's gegaan
Geskenke vir ouers en gaste gekoop
Laaste Diensverskaffers veranderinge gedoen
Begin dink aan 'n tydlyn vir jou troudag en dit finaliseer.
GAAN VIR JOU FINALE ROK AANPASSING
Jy kan nog vir een finale rok aanpassing gaan. So as ietsie klein moet verander, kan jy dit nog laat aanpas. Maak seker jy tel jou rok 'n week voor jou troue op, om seker te maak alles is reg.
KONTAK AL JOU BRUIDSMEISIES
Kontak al jou bruidsmeisies om seker te maak hulle het almal hulle rokke of bevestig wanneer hulle rokke opgetel gaan word en of alles wel in orde is. Dit is ook 'n goeie idee om te hoor of jou bruidsmeisies nog almal gelukkig is en as jy hulp kort, hulle te vrae om jou te help.
ONTWERP PROGRAM VIR JOU TROUE:
Ons het verlede week gepraat oor die tydlyn. Die tydlyn is meer detail en is gefokus op die mense agter die skerms van jou troue. Die program is spesifiek bedoel vir jou gaste. Hou dit eenvoudig en dink mooi oor die tye. Wees ook spesifiek oor waar wat gaan gebeur. Jy wil nie jou gaste in die donker laat nie.
GAAN DEUR FINALE R.S.V.P. LYS
Dit is nou 'n goeie tyd om jou syfers te begin finaliseer en as iemand nog nie hul R.S.V.P. gestuur het nie, hulle in persoon te kontak en probeer uitvind of hulle wel die troue sal bywoon of nie. As jy klaar almal se bevestiging het, maak 'n lys van al jou gaste. Breek dit op in familie en vriende. Dan begin dink, wie by wie sal pas en allokeer hulle in groepies en dan by tafels. Dit is nie altyd die prettigste taak nie, maar dit moet gedoen word.
ALLOKEER GASTE AAN TAFELS
As jy alles gefinaliseer het is dit nou die tyd met die "op die dag" tydlyn te beplan. Dink aan die Diensverskaffers wat betrokke gaan wees by jou troue. Onthou die dag beplanning sal deur die koördineerder gedoen word as jy een het. As jy 'n selfdoen troue het sal jy moet dink aan jou troudag se tydlyn. Wanneer wat presies gebeur. Dit is dieselfde struktuur as jou troudag se program, net met meer detail oor watter Diensverskaffers watter tyd waar moet wees. Klik hier om meer te lees oor tydlyne.
GEE FINALE LIEDJIE LYS AAN PLATEJOGGIE
Jy kan jou finale liedjie keuses gee aan jou platejoggie twee tot drie weke voor jou troue. So weet jy daardie stres is ook vanaf jou skouers en jy kan gemaklik weet die vermaak sal reg wees. Onthou om liedjies te kies vir die etes, toesprake en dan vir die dans (as jy 'n dans het).
GEE LYS VIR FOTOGRAAF EN VIDEOGRAAF VAN MENSE OM AF TE NEEM
As jy spesifieke groep foto's, familie foto's, vriende foto's of net spesifieke versoeke vir foto's en video's het, maak 'n lys en gee dit vir jou fotograaf en videograaf 'n minimum van 'n week of twee voor jou troue.